**Ministru kabineta noteikumu projekta**

**“Grozījumi Ministru kabineta 2003.** **gada 21.** **oktobra noteikumos Nr.** **585 “Noteikumi par grāmatvedības kārtošanu un organizāciju”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2003.gada 21.oktobra noteikumos Nr.585 “Noteikumi par grāmatvedības kārtošanu un organizāciju”” (turpmāk – noteikumu projekts) ir izstrādāts, izpildot Ministru kabineta 2019.gada 9.aprīļa sēdes protokolā Nr.18 (33.§ 7.punkts) doto uzdevumu, lai paredzētu, ka, sagatavojot elektronisko rēķinu atbilstoši Latvijas nacionālā standarta statusā adaptētajam Eiropas Savienības standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”, to sagatavo noteiktā sintaksē , kā arī lai saskaņotu Ministru kabineta 2003.gada 21.oktobra noteikumus Nr.585 “Noteikumi par grāmatvedības kārtošanu un organizāciju” (turpmāk – MK noteikumi Nr.585) ar Ministru kabineta 2019.gada 9.aprīļa noteikumos Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” minēto.  Noteikumu projektā ir arī aktualizēta MK noteikumu Nr.585 45.punktā un 47.3 punktāiekļautā atsauce.  Noteikumu projekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts, lai izpildītu Ministru kabineta 2019.gada 9.aprīļa sēdes protokolā Nr.18 (33.§ 7.punkts) doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabineta 2003.gada 21.oktobra noteikumi Nr.585 “Noteikumi par grāmatvedības kārtošanu un organizāciju” (turpmāk – MK noteikumi Nr.585) nosaka Latvijas Republikā reģistrētakomersanta, kooperatīvās sabiedrības, ārvalsts komersanta filiāles un nerezidenta (ārvalsts komersanta) pastāvīgās pārstāvniecības, biedrības un nodibinājuma, politiskās organizācijas (partijas) un politisko organizāciju (partiju) apvienības, reliģiskās organizācijas, arodbiedrības, iestādes, kura tiek finansēta no valsts budžeta vai pašvaldību budžeta, valsts vai pašvaldību aģentūras, citas juridiskās un fiziskās personas, kas veic saimniecisko darbību (turpmāk - uzņēmums), grāmatvedības kārtošanas un organizācijas prasības.   MK noteikumu Nr.585 7.punkts noteic, ka uzņēmuma vadītājs, ievērojot attaisnojuma dokumentiem normatīvajos aktos noteiktās prasības, patstāvīgi izvēlas šo dokumentu formu un sagatavošanas veidu, izņemot gadījumus, ja attiecīga attaisnojuma dokumenta noformēšanu vai saturu reglamentē konkrēts normatīvais akts.  Elektroniskā rēķina kā dokumenta sagatavošana un nosūtīšana preces vai pakalpojuma saņēmējam samaksāšanai nav jaunums un elektroniskie rēķini praksē tiek izmantoti jau daudzus gadus.  Šobrīd grāmatvedībā “elektroniskais rēķins” ir jebkurš rēķins, kas sagatavots elektroniskā formā, piemēram, vienkārša teksta formātā, atvērtā biroja XML (Office Open XML) datņu formātā, par ko uzņēmumi savā starpā ir vienojušies, portatīvā dokumenta (PDF) formātā vai portatīvā dokumenta formātā ilglaicīgai glabāšanai (PDF/A), digitāli saspiesta un kodēta attēla (JPEG, TIFF un PNG) formātā.  Vienlaikus, lai izmantotu ieguvumus, ko var sniegt elektronisko rēķinu standartizēta un automatizēta aprite un apstrāde, būtiska ir virzība uz mašīnlasāmiem (strukturētiem) un automatizēti apstrādājamiem elektroniskā rēķina formātiem. Piemēram, publiskajos iepirkumos no 2019.gada 18.aprīļa ir paredzēts pasūtītāju pienākums pieņemt un apstrādāt elektroniskos rēķinus, kas sagatavoti atbilstoši Latvijas nacionālā standarta statusā adaptētajam Eiropas Savienības standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis” un tehniskajai specifikācijai LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts”. Norma, kas noteic minētā standarta izmantošanu, ir iestrādāta arī šajos noteikumos. Paredzams, ka nākotnē minētā standarta izmantošana kļūs arvien dominējošāka gan Latvijā, gan pārējās Eiropas Savienības dalībvalstīs gan publiskajā, gan privātajā sektorā.  Attiecīgi, izpildot Ministru kabineta protokollēmumā doto uzdevumu, noteikumu projektā ietverti šādi grozījumi:   1. arnoteikumu projektu tiek noteikts, ka, ja uzņēmums ir izvēlējies elektronisko rēķinu sagatavot atbilstoši šim Latvijas standartam, kas atbilst Eiropas Savienības noteiktajam standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”., tad šādu rēķinu izraksta atbilstoši tehniskajā specifikācijā LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts” noteiktajai ISO/IEC 19845 (UBL 2.1) sintaksei.   LVS CEN/TS 16931-2:2017standarts ir pieejams LVS vietnē [www.lvs.lv](http://www.lvs.lv) standartu katalogā, t.sk. latviešu valodā un bez maksas.  Tāpat saskaņā ar pieejamo informāciju šobrīd Latvijā ir uzsākts darbs pie informācijas sistēmu elektronisko rēķinu izrakstīšanai un apstrādei pielāgošanas minētajam elektronisko rēķinu standartam. Turklāt vadošie grāmatvedības un elektronisko rēķinu informācijas sistēmu izstrādātāji ir paredzējuši minēto elektronisko rēķinu standartu ieviest, izmantojot vienu konkrētu Eiropas Savienības Oficiālajā Vēstneša 2017.gada 17.oktobra laidienā Nr. L 266/19 publicētajā Komisijas 2017.gada 16.oktobra īstenošanas lēmumā Nr.2017/1870, kurā ir atsauces uz no direktīvas 2014/55/ES izrietošo standartu EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis” un piemērojamo sintakšu sarakstu (tehnisko specifikāciju) CEN/TS 16931-2:2017 “Elektroniskie rēķini. 2.daļa:Standartam EN 16931-1 atbilstošo sintakšu saraksts” paredzēto sintaksi - ISO/IEC 19845 (UBL 2.1). Šāds risinājums attiecībā uz vienas konkrētas sintakses izmantošanu neradīs papildu izmaksas un nākotnē dos iespējas tās samazināt gan uzņēmumiem, gan valsts pārvaldei, kas varētu rasties informācijas tehnoloģiju pakalpojumu uzņēmumiem, pārveidojot vai pielāgojot esošās informācijas sistēmas**.**  Attiecīgi šajos noteikumos paredzēts noteikt, ka, elektronisko rēķinu sagatavošanā izmantojot minēto elektronisko rēķinu standartu, ir piemērojama tieši ISO/IEC 19845 (UBL 2.1) sintakse.  Papildus jāatzīmē, ka iepriekšminētoEiropas Savienībasstandartu (kā dokumentu) tiešā veidā neizmantos uzņēmumi kā grāmatvedības datorprogrammu (grāmatvedības informācijas datorsistēmu programmatūras) lietotāji (elektronisko rēķinu izrakstītāji un saņēmēji), bet gan tikai informācijas tehnoloģijas sistēmu izstrādātāji. Savukārt izstrādāto informācijas sistēmu atbilstību standarta prasībām apliecinās sistēmu izstrādātāji, slēdzot attiecīgus līgumus aruzņēmumiem kā grāmatvedības datorprogrammu (grāmatvedības informācijas datorsistēmu programmatūras) pircējiem (lietotājiem).  Vienlaikus uzņēmumi joprojām (līdz turpmākiem lēmumiem nākotnē) būs tiesīgi iesniegt elektroniskos rēķinus citā formātā, piemēram, portatīvā dokumenta (PDF) formātā vai portatīvā dokumenta formātā ilglaicīgai glabāšanai (PDF/A), vai digitāli saspiesta un kodēta attēla (JPEG, TIFF un PNG) formātā, kā arī rēķinus papīra formātā.  2. MK noteikumu Nr.585 45. un 47.3 punkts pašlaik ietver atsauci uz Ministru kabineta 2010.gada 28.septembra noteikumiem Nr.916 "Dokumentu izstrādāšanas un noformēšanas kārtība", kas zaudēja spēku 2018.gada 7.septembrī, kad tos aizstāja 2018.gada 4.septembra noteikumi Nr.558 “Dokumentu izstrādāšanas un noformēšanas kārtība”.  Noteikumu projekts paredz aktualizēt 45. un 47**.3** punktā iekļauto iepriekš minēto atsauci. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kase |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā paredzētie grozījumi attieksies uz strukturētā elektroniskā rēķina sagatavotāju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmēs tautsaimniecību un uzņēmējdarbības vidi.  Noteikumu projektā paredzētie jaunie noteikumi neuzliek papildu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu izstrādāta un Finanšu ministrijas mājaslapas sadaļā “Sabiedrības līdzdalība” – “Tiesību aktu projekti” - “Grāmatvedības politika” 2019.gada 1.jūlijā tika publicēta uzziņa, kurā norādīts noteikumu projekta mērķis, izstrādes laiks, plānotā virzība un atbildīgā amatpersona. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēja sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2019.gada 1.jūlijā publicēts Finanšu ministrijas tīmekļvietnē sadaļā “Sabiedrības līdzdalība/Tiesību aktu projekti/Grāmatvedības politika” (<https://www.fm.gov.lv/lv/sabiedribas_lidzdaliba/tiesibu_aktu_projekti/gramatvedibas_politika#project581>) un Ministru kabineta tīmekļvietnē sadaļā “Valsts kanceleja/Sabiedrības līdzdalība” (<https://mk.gov.lv/content/ministru-kabineta-diskusiju-dokumenti>).  Noteikumu projekta normas tika izskatītas Grāmatvedības likuma projekta izstrādes darba grupas sēdē, kurā piedalījās biznesa augstskolas “Turība” un nevalstisko organizāciju pārstāvji - Latvijas Republikas grāmatvežu asociācijas, Latvijas Zvērinātu revidentu asociācijas un ISO sertificēto grāmatvežu asociācijas pārstāvji. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

|  |  |  |
| --- | --- | --- |
| Finanšu ministra p.i.  ārlietu ministrs |  | E.Rinkēvičs |

Šaknere, 67095618

[Dina.Saknere@fm.gov.lv](mailto:Gunta.Majevska@fm.gov.lv)